Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1541

6. Tanév végi összefoglalás, ismétlés (3 óra) - Az év során tanultak lényegének áttekintése Játékos kvíz- és problémafeladatok egyéni és csoportos megoldása Szempontok a tanulók teljesítményértékeléséhez Az értékelés célja a tanuló előrehaladásának, illetve a tanári közvetítés eredményességének vizsgálata. Az iskola pedagógiai programjában meghatározott módon értékeljünk. A tanárnak a tanulók évközi munkáját folyamatosan figyelemmel kell kísérnie. Formái: - Folyamatos órai ellenőrzés és értékelés, például ellenőrző kérdések, gondolkodtató kérdések formájában vagy egy-egy gyakorlati részfeladat megoldása kapcsán. - Szóbeli és/vagy írásbeli beszámoló egy-egy résztémából - Kiselőadás, kísérlet bemutatás, írásbeli vagy szóbeli beszámoló egy-egy témakörben a megadott szempontok, vagy önálló gyűjtés alapján, ennek értékelése - Előre kiadott témák közül tetszés szerint választott kérdéskör feldolgozása (képi, írásbeli, szóbeli) és ennek értékelése. - Vitaszituációkban való részvétel, vitakultúra, argumentációs képesség szintjének írásbeli, szóbeli értékelése. - Projektmunkában való részvétel (egyéni vagy csoportos) szóbeli, írásbeli értékelése. Ajánlott irodalom Tankönyvek: - Dr. Kovács Lászlóné – Dr. Mészáros Rezsőné – Vízvári Albertné: Földrajz 7. (Geoszférák, Európán kívüli földrészek) Dr. Siposné Dr. Kedves Éva – Péntek Lászlóné – Horváth Balázs: Kémia 7. (Kémiai alapismeretek) - Jámbor Gyuláné – Csókási Andrásné – Horváth Andrásné – Kissné Gera Ágnes: Biológia 7. (Tájak és életközösségek) - Kleininger Tamás: Földrajz 7. (Csillagászat) (Konsept – H kiadó, Piliscsaba) - Hűbér Magdolna: Fizika az általános iskola 8. osztálya számára (Konsept – H kiadó, Piliscsaba) - Villányi Attila: Kémia II. (Szervetlen kémia) (Calibra Könyvek, Műszaki Könyvkiadó 1999.) - Oláh Zsuzsa: Biológia I. (Állatok és növények) Nemzeti Tankönyvkiadó, Budapest) Ajánlott irodalom: A természetföldrajzi részekhez: Susanna van Rose: Tűzhányók (Park Kiadó Budapest, 1994) Felix R. Pakuri: A Föld krónikája (Officina Nova, 1991) Dr. Scholz Gábor: Kövületek. Búvár Zsebkönyvek (Móra Kiadó, Budapest, 1974) Reviczky Béla: A Föld: Lenyűgöző bolygónk Reader’s Digest Kiadó, Budapest, 2004 A fizikai részekhez: Patrick Moore –Iain Nicolson: A Nap és bolygói (Helikon Kiadó, Budapest, 1992) Lukács Ernőné – Péter Ágnes – Tarján Rezsőné: Tarkabarka fizika (Móra Kiadó, Budapest, 1977) - Mitchell Wilson: Az energia (Műszaki Kiadó, Budapest, 1977) - Öveges József: Kis fizika I (Nemzeti Tankönyvkiadó, Budapest, 1995) A kémiai részekhez: - Balázs Lórántné: Kémiai kísérletek (Móra Kiadó, Budapest, 1986) - Pető – Szabadváry: A kémia nagy pillanatai (Móra Kiadó, Budapest, 1980) - Ralph E. Lapp: Az anyag (Műszaki Könyvkiadó, Budapest, 1979) A biológiai részekhez: - Bognár Antal: Sír a Tisza (Masszi Kiadó, Budapest, 2000) - Gerald Durrel: Az amatőr természetbúvár (Gondolat Kiadó, Budapest, 1978) - USBORNE: Az élővilág enciklopédiája (Park Kiadó, Budapest, 1993) - Robert Snedden: Az élet (Magyar Könyvklub, Budapest, 1998) - USBORNE: Természettudományi Kisenciklopédia (Park Kiadó, Budapest, 1993) KOMPLEX HUMÁN ISMERETEK Célok és feladatok Célok: A történelem alapvető korszakainak áttekintésével olyan szintre hozni a tanulók múltismeretét, melyre ráépíthető a gimnáziumi történelem tantárgy. Az események közül csak a legmeghatározóbbakat kell kiemelni, nagy hangsúlyt kell kapnia történelem folyamatszerűségének, a sokoldalú összefüggések bemutatásának. A korszerű történelemszemléletnek megfelelően törekedni kell arra, hogy az adott korszakot a tanuló minél nagyobb teljességben lássa: életmódtörténet; az irodalom-, zene- és képzőművészet - történet néhány kiemelkedő alkotása kapcsolódjon egy-egy történelmi korhoz, esetenként ez álljon a középpontban. A tanuló ismerje föl, hogy múlt - jelen - jövő egymástól elválaszthatatlanok. Feladatok Anyanyelvi kompetencia: Hallott és olvasott szöveg értése, szóbeli és írásbeli szövegalkotás különböző beszédhelyzetekben, az érvelés képessége, az esztétikai minőség iránti tisztelet. Idegen nyelvi kompetencia: A kulturális sokféleség iránti érdeklődés, annak tiszteletben tartása. Matematikai kompetencia: Grafikonok, táblázatok alkalmazása. Természettudományos kompetencia: Fenntartható fejlődés, felelősségteljes magatartás. Digitális kompetencia: Az IST kritikus használata az információszerzés terén, használata a kommunikációban. Hatékony, önálló tanulás: Kitartó tanulás. Tanulásszervezés. IST eszközök használata. Saját tanulási stratégia. Együttműködés a társakkal, a tudás megosztása. Szociális és állampolgári kompetencia: A társadalmi folyamatok, struktúrák, a demokrácia alapelveinek ismerete. Beilleszkedés a közösségbe. A közjó iránti cselekvő elkötelezettség. Tolerancia. Szolidaritás. Kezdeményezőkészség és vállalkozói kompetencia: Tervezés. egyéni és páros, csoportos munkavégzés. Értékelés. Kreativitás fejlesztése. Esztétikai és művészeti tudatosság és kifejezőképesség: Befogadás és önkifejezés – különböző művészeti ágakban. Kiemelt fejlesztési feladatok Énkép, önismeret: Önmegismerés, önkontroll, önállóság, az önfejlesztés igényének és képességének fejlesztése. Hon- és népismeret: Fejlődjön a tanulóban az otthon, a lakóhely, a szülőföld, a haza, a nemzet múltjának, jelenének ismerete, értékeinek tisztelete. Legyen harmonikus kapcsolatban a természeti és társadalmi környezettel, alakuljon ki benne kötődés, nemzettudat. Európai azonosságtudat – egyetemes kultúra: Fejlődjön a tanuló európai identitástudata, az egyetemes emberi civilizáció értékeinek megbecsülése. Aktív állampolgárságra, demokráciára nevelés: Az aktív állampolgári magatartáshoz szükséges részképességek fejlesztése a tanulók aktív részvételére építő tanítás- és tanulásszervező eljárásokkal (pl. együttműködés képessége, konfliktuskezelés stb.). Gazdasági nevelés: A fenntarthatható fogyasztás és az egyéni érdekek kapcsolatának felismerését kell elősegíteni a tanulókban. Környezettudatosságra való nevelés: A tanulók környezetkímélő magatartásának kialakítása, fejlesztése. A tanulás tanítása: Feladat a motiváció fejlesztése, változatos tanulási módszerek, színterek megismertetése a tanulókkal, a gondolkodási képességek fejlesztése. Testi és lelki egészség: A konfliktuskezelés, az együttműködési képesség, az önérdek érvényesítésének a fejlesztése. Felkészülés a felnőttlét szerepeire: Önismeret fejlesztése többféle tevékenységi lehetőség biztosításával. Fejlesztési követelmények A tantárgynak elsősorban a tanuló komplex látásmódját kell fejlesztenie, azt a képességet, hogy felfedezze a hasonlóságot látszólag egymástól távol eső jelenségekben. Ki kell alakítania benne azt a törekvést, hogy a felszín mögött keresse a lényegi meghatározókat. Továbbá fejleszteni kell a térbeli és időbeli tájékozódó képességet, az ismeretszerzési és - feldolgozási képességeket, a történelmi források önálló és kritikus értelmezését, a pontos fogalomhasználatot, a szóbeli és írásbeli (teszt és esszé) kifejezőkészséget. A tananyag - feldolgozás folyamatában a tanulók sajátítsák el a könyvtári (elektronikus információhordozók is) információgyűjtés és felhasználás képességét (szakkönyvek, lexikonok, atlaszok).

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes